KORRALDUS

Mõisaküla								17. oktoober 2012 nr 180			

Mõisaküla Kultuurimaja
teenuse hindade kehtestamine

Määrus kehtestatakse „Kohaliku omavalitsuse korralduse seaduse” § 30 lõike1 punktide 2,3, lõike  3 ja Mõisaküla Kultuurimaja põhimääruse § 8 lõike 9  alusel

Mõisaküla Linnavalitsus  k o r r a l d a b:

1. Kehtestada  Mõisaküla Kultuurimaja poolt osutatavate teenuste hinnad järgmiselt:

1) kultuurimaja ruumide (suur ja väike saal) kasutamine –  7 eurot tund;
2) kultuurimaja suure saali kasutamine – 5 eurot tund;
3) suveaia (kõlakoja) kasutamine – 8 eurot tund;
4) suveaia (kõlakoja) kasutamine koos tehnikaga – 10 eurot tund;
5) telgi kasutamine – 25 eurot ööpäev;
6) laudade/pinkide komplekti kasutamine – 10 eurot ööpäev.

2. Kultuurimaja direktoril on õigus anda linnaelanike huvides või mittetulundusliku tegevuse korral kultuurimaja ruume kasutada soodustingimustel või tasuta.

3. Punktis 1 nimetatud teenuste eest ei maksta tasu:
3.1 Mõisaküla kooli õpilastele suunatud ürituste korraldamisel;
3.2 linnavalitsuse ja linnavalitsuse hallatavate asutuste poolt avalike ürituste korraldamisel.

4. Korraldus jõustub 22. oktoobril 2012.

5. Korralduse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva korralduse teatavakstegemisest.

Ervin Tamberg
Linnapea							Leili Ruus
								Linnasekretär